Bitka kod Poitiersa (1356)

Bitka kod Poitiersa održala se 19. septembra 1356. u njoj su Francuzi na čelu sa svojim kraljem - Jeanom II, doživjeli katastrofalan poraz. Ta bitka označila je kraj prve faze Stogodišnjeg rata između Engleske i Francuske. Tok bitke Edward Crni Princ, sin i nasljednik engleskog kralja Edwarda III krenuo je u invaziju Francuske iz Bordeauxa, s engleskim trupama koje je vodio John Chandos uz pomoć gaskonjskih snaga koje je vodio Captal de Buch, sa ukupno 7.000 vojnika. Isprva je udario prema centru Francuske, ali se zatim okrenuo prema zapadu i jugu, marširajući donjim dijelom doline rijeke Loire nastojeći uhvatiti vjerojatno veće snage Jeana II. Dvije vojske stupile su u kontakt 17. septembra 1356. istočno od Poitiersa, ali se nisu sukobile jer su za nedjelju 18. septembra sklopile primirje. To kratkotrajno primirje pomoglo je Englezima da zauzmu prijevoj Maupertuis južno od Poitiersa, koji je okružen šikarama i močvarama, koje formira rijeka Miosson na svom ušću u rijeku Clain. Francuzi kao da su zaboravili na poraz i lekciju koju su doživjeli u Bitci kod Crécyja - 1346., već su olako krenuli u seriju konjaničkih napada, u kojima su njihovi vitezi sa svojim konjima zaglibili u blato, i tako postali laka meta strijelaca Crnog princa. Na kraju je i sam kralj Jean II poveo posljednji francuski juriš, pa je i on zaglibio i bio zarobljen, zajedno s hiljadama svojih vitezova. Ti katastrofalni gubitci ostavili su Francusku nebranjenu od brutalnih pljačkaških racija koje su provodile trupe Crnog Princa, a one su izazvale seljake pritisnute nevoljama i pljačkama da podignu brojne bune. Francuzi koji više nisu mogli uspostaviti red u zemlji, nakon tog su bili primorani potpisati - Mirovni sporazum iz Brétignya - 1360. Tim sporazumom su prepustili Englezima gotovo jednu trećinu svog teritorija uključujući provincije: Bearn, Gaskonju, Poitou i Rouergue. Uz tu nesreću morali su platiti i enormno visoku otkupninu za svog kralja Jeana II sve to natjeralo ih je da uvedu stalni porez (što je za ono vrijeme bila bogohulna zamisao). Reference Vanjske veze Battle of Poitiers na portalu Encyclopædia Britannica (en)